Euroopa Liidu Teataja L 230 , 28/08/2002 Lk 0003 - 0006



Komisjoni määrus (EÜ) nr 1530/2002, 27. august 2002, millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomses toidus) I, II ja III lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1181/2002, [2] eriti selle artikleid 6, 7 ja 8, ning arvestades järgmist: (1) Vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete puhul, mida kasutatakse ühenduses toiduloomadele manustamiseks ettenähtud veterinaarravimites. (2) Jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toidu tööstuslikule töötlemisele. (3) Loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk). (4) Teatavate toiduloomade liikide jaoks ettenähtud veterinaarravimite kättesaadavuse vähenemist [3] silmas pidades võib kehtestada jääkide piirnormid ekstrapoleerimise meetodil muude liikide puhul üksnes teaduslikult määratud jääkide piirnormide alusel. (5) Jääkide kontrollimiseks vastavalt ühenduse õigusaktidele tuleks üldjuhul kehtestada jääkide piirnormid maksa või neeru sihtkoe puhul. Maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka lihas- või rasvkoe puhul. (6) Munalindude, lakteerivate loomade või mesilaste jaoks ettenähtud veterinaarravimite puhul tuleb kehtestada jääkide piirnormid ka munade, piima ja mee puhul. (7) Määruse (EMÜ) nr 2377/90 I lisasse tuleks lisada dihüdrostreptomütsiin, streptomütsiin ja meloksikaam. (8) Määruse (EMÜ) nr 2377/90 II lisasse tuleks lisada asaglünafareliin ja desloreliinatsetaat. (9) Teadusuuringute lõpuleviimiseks tuleks eelnevalt määruse (EMÜ) nr 2377/90 III lisas määratletud ajutiste jääkide piirnormide kehtivusaega pikendada altrenogesti puhul. (10) Enne käesoleva määruse jõustumist tuleks kehtestada piisav ajavahemik, et liikmesriigid saaksid käesoleva määruse sätete arvesse võtmiseks teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu direktiivile 2001/82/EÜ. [4] (11) Käesoleva määrusega ettenähtud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates kuuekümnendast päevast pärast selle avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. august 2002 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] EÜT L 172, 2.7.2002, lk 13. [3] Komisjoni teatis Euroopa Parlamendile ja nõukogule veterinaarravimite kättesaadavuse kohta (K(2000) 806 lõplik). [4] EÜT L 311, 28.11.2001, lk 1. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt. 1. Antibakteriaalsed ained 1.2. Antibiootikumid 1.2.10. Aminoglükosiidid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Dihüdrostreptomütsiin | Dihüdrostreptomütsiin | Veised, lambad | 500 μg/kg | Lihaskude | | 500 μg/kg | Rasvkude | | 500 μg/kg | Maks | | 1000 μg/kg | Neer | | 200 μg/kg | Piim | | Sead | 500 μg/kg | Lihaskude | | 500 μg/kg | Nahk ja rasvkude | | 500 μg/kg | Maks | | 1000 μg/kg | Neer | | Streptomütsiin | Streptomütsiin | Veised, lambad | 500 μg/kg | Lihaskude | | 500 μg/kg | Rasvkude | | 500 μg/kg | Maks | | 1000 μg/kg | Neer | | 200 μg/kg | Piim | | Sead | 500 μg/kg | Lihaskude | | 500 μg/kg | Nahk ja rasvkude | | 500 μg/kg | Maks | | 1000 μg/kg | Neer" | | 4. Põletikuvastased ained 4.1. Mittesteroidsed põletikuvastased ained 4.1.3. Enoolhappe derivaadid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Meloksikaam | Meloksikaam | Equidae (hobuslased) | 20 μg/kg | Lihaskude | | 65 μg/kg | Maks | | 65 μg/kg | Neer" | | B. Määruse (EMÜ) nr 2377/90 II lisa muudetakse järgmiselt. 2. Orgaanilised ühendid "Farmakoloogilised toimeained | Loomaliigid | Muud sätted | Asaglünafareliin | Lõhelased | Ei kasutata kalade puhul, kellelt saadakse inimtoiduks ettenähtud mune | Desloreliinatsetaat | Equidae (hobuslased)" | | C. Määruse (EMÜ) nr 2377/90 III lisa muudetakse järgmiselt. 6. Paljunemist mõjutavad ained 6.1. Progestogeenid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Altrenogest | Altrenogest | Sead | 3 μg/kg | Nahk ja rasvkude | Ajutised jääkide piirnormid kaotavad kehtivuse 1.1.2005; üksnes zootehniliseks kasutuseks | 3 μg/kg | Maks | 3 μg/kg | Neer | Equidae (hobuslased) | 3 μg/kg | Rasvkude | 3 μg/kg | Maks | 3 μg/kg | Neer" | --------------------------------------------------